**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL** **UKMERGĖS RAJONO SAVIVALDYBĖS VIETOS GYVENTOJŲ APKLAUSOS ORGANIZAVIMO TVARKOS APRAŠO PATVIRTINIMO**

2021 m. birželio d. Nr.

Ukmergė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 44 punktu ir 18 straipsnio 1 dalimi, Ukmergės rajono savivaldybės taryba n u s p r e n d ž i a:

1. Patvirtinti Ukmergės rajono savivaldybės vietos gyventojų apklausos organizavimo tvarkos aprašą (pridedama).

2. Pripažinti netekusiu galios Ukmergės rajono savivaldybės tarybos 2017 m. kovo 30 d. sprendimo Nr. 7-93 „Dėl Ukmergės rajono savivaldybės vietos gyventojų apklausos organizavimo tvarkos aprašo patvirtinimo“ 1 punktą.

Savivaldybės meras

Projektą parengė:

Sekretoriato vedėja Natalja Miklyčienė

PATVIRTINTA

Ukmergės rajono savivaldybės tarybos

2021 m. birželio d. sprendimu Nr.

**UKMERGĖS RAJONO SAVIVALDYBĖS VIETOS GYVENTOJŲ APKLAUSOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Ukmergės rajono savivaldybės (toliau – Savivaldybė) vietos gyventojų apklausos organizavimo tvarkos aprašas (toliau – Aprašas) reglamentuoja Savivaldybės teritorijoje vykdomos vietos gyventojų apklausos (toliau – Apklausa) bendruosius principus, būdus, organizavimą, iniciavimą, rezultatų nustatymą, paskelbimą ir naudojimą, apklausą inicijuojančius, organizuojančius ir vykdančius subjektus.

2. ~~Aprašo~~ **Apklausos** tikslas – sužinoti vietos gyventojų nuomonę klausimais, kuriuos Savivaldybė sprendžia atlikdama savarankiškąsias funkcijas, gerinti ryšius su visuomene, skatinti visuomenę dalyvauti tvarkant Savivaldybės viešuosius reikalus, stiprinti Savivaldybės gyventojų pasitikėjimą savivaldybe.

3. Apklausa organizuojama vadovaujantis Lietuvos Respublikos vietos savivaldos įstatymu ir šio Aprašo nustatyta tvarka.

**II SKYRIUS  
APKLAUSOS BENDRIEJI PRINCIPAI IR ASMENS APSAUGA**

4. Vietos gyventojai savo nuomonę viešųjų savivaldybės reikalų tvarkymo klausimais gali pareikšti dalyvaudami Apklausoje.

5. Apklausos rezultatai yra patariamojo pobūdžio.

6. Dalyvavimas Apklausoje yra laisvas ir grindžiamas visuotine, lygia teise tiesiogiai pareikšti nuomonę. Negalima varžyti gyventojų teisės dalyvauti Apklausoje dėl jų lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų.

7. Apklausą inicijuoti ir joje dalyvauti gali asmenys, kuriems apklausos dieną yra suėję 18 metų ir kurie savo gyvenamąją vietą yra deklaravę Savivaldybės teritorijoje arba kurie yra įtraukti į gyvenamosios vietos nedeklaravusių asmenų apskaitą savivaldybėje. Šiam reikalavimui užtikrinti tvarkomi asmens duomenys: asmens vardas, pavardė, gimimo data ir gyvenamosios vietos adresas.

8. Dalyvaudami apklausoje dalyviai ir (ar) juos registruojantys asmenys sutinka su visomis apklausos sąlygomis ir su reikalingų asmeninių duomenų pateikimu bei atsako už jų teisingumą.

9. Apklausos dalyvių asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Asmens duomenų tvarkymo Ukmergės rajono savivaldybės administracijos taisyklėmis, patvirtintomis 2019 m. balandžio 15 d. Ukmergės rajono savivaldybės administracijos direktoriaus įsakymu Nr. 13-541 „Dėl asmens duomenų tvarkymo Ukmergės rajono savivaldybės administracijoje taisyklių patvirtinimo“ ir kitais teisės aktais, reglamentuojančiais asmens duomenų tvarkymą ir apsaugą.

**III SKYRIUS**

**APKLAUSOS BŪDAI IR ORGANIZAVIMAS**

10. Apklausą organizuoja Savivaldybės administracijos direktorius.

11. Apklausą vykdo Savivaldybės mero potvarkiu sudaryta Savivaldybės vietos gyventojų apklausos komisija (toliau – Komisija).

12. Komisijos nariai gali būti Savivaldybės administracijos valstybės tarnautojai ir darbuotojai, Savivaldybės tarybos nariai, seniūnaičiai, iniciatyvinės grupės deleguoti asmenys. Komisijos narių skaičius nustatomas mero potvarkiu, atsižvelgiant į Apklausai teikiamus klausimus, apklausos teritoriją, apklausos būdą.

13. Komisijos pirmininką, pirmininko pavaduotoją ir sekretorių skiria meras iš Komisijos narių. Komisijos pirmininkas vadovauja Komisijos darbui ir užtikrina Apklausos proceso tvarką.

14. Komisija:

14.1. atlieka būtinus pasirengimo Apklausai darbus;

14.2. vykdo Apklausą;

14.3. surašo ir pasirašo Apklausos protokolus;

14.4. kontroliuoja ir koordinuoja Apklausos vykdymą;

14.5. pagal savo kompetenciją priima sprendimus kitais Apklausos vykdymo klausimais.

15. Visi komisijos nariai turi būti raštu įsipareigoję užtikrinti tvarkomų asmens duomenų konfidencialumą, todėl kiekvienas komisijos narys, kuris nėra Savivaldybės administracijos valstybės tarnautojas ar darbuotojas, prieš pradėdamas darbą komisijoje privalo pasirašyti Pasižadėjimą saugoti asmens duomenų paslaptį (3 priedas).

16. Organizuojant apklausą turi būti pasirūpinta, kad apklausos patalpa būtų lengvai randama (prie pastato ir pastato viduje turi būti užrašai ir rodyklės, nurodančios apklausos vykdymo vietą).

17. Apklausos patalpoje turi būti iškabinti apklausai teikiami Savivaldybės mero potvarkiu patvirtinti apklausos klausimai ir šis aprašas.

18. Apklausos vietoje turi būti Savivaldybės administracijos valstybės tarnautojas ar darbuotojas, galintis teikti kvalifikuotus paaiškinimus.

19. Apklausos būdai:

19.1. tiesioginis vietos gyventojų nuomonės įrašymas į apklausos dalyvių sąrašo lapus (1 priedas);

19.2. Apklausa elektroninių ryšių priemonėmis savivaldybės interneto svetainėje.

20. Atvykęs į Apklausos vietą asmuo pateikia Komisijos nariui asmens tapatybę patvirtinantį dokumentą ar kitą asmens dokumentą, patvirtinantį jo tapatybę.

21. Komisijos narys įrašo asmens duomenis Apklausos dalyvių sąrašo lape ir duoda pasirašyti po pasirinktu atsakymo variantu – „taip“ arba „ne“;

22. Komisija, pasibaigus Apklausai, uždaro patalpą, suskaičiuoja balsus „taip“ ir „ne“ ir surašo Apklausos rezultatų protokolą (2 priedas), kurį pasirašo Komisijos nariai. Protokolą ir Apklausos dalyvių sąrašo panaudotus bei nepanaudotus lapus ne vėliau kaip per 5 dienas po Apklausos pabaigos Komisijos primininkas pateikia merui;

23. Organizuojat Apklausa elektroninių ryšių priemonėmis, Apklausos dalyviai identifikuojasi per Elektroninius valdžios vartus;

23.1. prisijungia gyventojai savo valią išreiškia Apklausos dalyvių sąrašo lape, pasirinkdami atsakymo variantą – „taip“ arba „ne“;

23.2. gyventojų balsavimo rezultatai nurodomi Apklausos rezultatų protokole.

24. Apklausos dalyvių sąrašo lapus išduoda Savivaldybės administracijos direktorius Komisijos pirmininkui ne vėliau kaip likus 1 dienai iki Apklausos pradžios.

25. Apklausos būdą ir apklausos teritoriją pasiūlo apklausos iniciatorius, sprendimą dėl apklausos būdo, laiko, vietos, trukmės ir apklausos teritorijos priima meras, skelbdamas apklausą.

**IV SKYRIUS**

**APKLAUSOS PASKELBIMO INICIATYVOS TEISĖ IR JOS ĮGYVENDINIMAS**

26. Apklausos paskelbimo iniciatyvos teisė priklauso Savivaldybės gyventojams, Savivaldybės tarybai, merui ir seniūnui.

27. Savivaldybės gyventojai Apklausos paskelbimo iniciatyvos teisę įgyvendina ne mažiau kaip 5 procentų iniciatyvinės grupės siūlomos apklausos teritorijos vietos gyventojų reikalavimu;

27.1. Apklausos paskelbimo iniciatyvos teisę gyventojai įgyvendina tiesiogiai. Šiam tikslui sudaroma iniciatyvinė grupė iš ne mažiau kaip 10 vietos gyventojų. Grupės atstovas pateikia Savivaldybės administracijos direktoriui prašymą įregistruoti iniciatyvinę grupę.

27.2. Iniciatyvinės grupės prašyme turi būti nurodyta: preliminarus arba galutinis Apklausai teikiamo (teikiamų) klausimo (klausimų) tekstas, siūlomas Apklausos būdas, siūloma Apklausos teritorija ir iniciatyvinės grupės atstovas (atstovai). Iniciatyvinės grupės atstovas (atstovai) prašyme nurodo duomenis: savo vardą, pavardę, gimimo datą ir gyvenamosios vietos adresą. Prašymą pasirašo visi iniciatyvinės grupės nariai.

27.3. Jeigu iniciatyvinės grupės prašyme pažymima, kad Apklausai teikiamo (teikiamų) klausimo (klausimų) tekstas yra preliminarus, grupės atstovo (atstovų) prašymu Savivaldybės administracija suteikia reikalingą pagalbą rengiant galutinį Apklausai teikiamo (teikiamų) klausimo (klausimų) tekstą. Galutinį klausimo (klausimų) tekstą pasirašo visi iniciatyvinės grupės nariai ir jis pateikiamas Savivaldybės administracijos direktoriui.

27.4. Savivaldybės administracijos direktorius, gavęs iniciatyvinės grupės prašymą, ne vėliau kaip per 2 darbo dienas įregistruoja iniciatyvinę grupę ir išduoda vidaus reikalų ministro patvirtintos formos gyventojų parašų dėl reikalavimo paskelbti Apklausą rinkimo lapus.

27.5. Savivaldybės administracijos direktoriaus sprendimas įregistruoti iniciatyvinę grupę įforminamas įsakymu.

27.6. Gyventojų iniciatyvos paskelbti Apklausą teisei įgyvendinti nustatomas 2 mėnesių laikotarpis. Jis skaičiuojamas nuo gyventojų parašų dėl reikalavimo paskelbti Apklausą rinkimo lapų išdavimo dienos.

27.7. Jeigu per šio Aprašo 27.6 papunktyje nustatytą terminą nesurenkamas reikiamas gyventojų parašų skaičius, laikoma, kad apklausos paskelbimo iniciatyvos teisė neįgyvendinta.

27.8. Gyventojų parašų lapus dėl Apklausos paskelbimo kaupia iniciatyvinė grupė. Per šio Aprašo 27.6 papunktyje nustatytą terminą surinkusi reikiamą gyventojų parašų dėl reikalavimo paskelbti Apklausą skaičių, iniciatyvinė grupė surašo parašų rinkimo baigiamąjį aktą ir jį kartu su gyventojų parašų lapais ir reikalavimais perduoda Savivaldybės administracijos direktoriui.

27.9. Jeigu per šio Aprašo 27.6 papunktyje nustatytą terminą yra surinktas reikiamas parašų dėl reikalavimo paskelbti Apklausą skaičius ir nenustatyta parašų rinkimo pažeidimų (gyventojų parašų klastojimo atvejų ar savanoriškumo principo pažeidimų), ne vėliau kaip per vieną mėnesį nuo parašų rinkimo baigiamojo akto ir gyventojų reikalavimo pateikimo Savivaldybės administracijos direktoriui dienos meras privalo paskelbti Apklausą.

28. Savivaldybės taryba apklausos paskelbimo iniciatyvos teisę įgyvendina ne mažiau kaip 1/4 Tarybos narių grupės reikalavimu Savivaldybės tarybos reglamento nustatyta tvarka.

28.1. Kai Apklausos paskelbimo iniciatyvos teisė įgyvendinama ne mažesnės kaip 1/4 Savivaldybės tarybos narių grupės reikalavimu, meras privalo paskelbti Apklausą ne vėliau kaip per 10 darbo dienų nuo šios grupės reikalavimo gavimo.

29. Meras apklausos paskelbimo iniciatyvos teisę įgyvendina Savivaldybės tarybos reglamento nustatyta tvarka;

30. Seniūnas seniūnaičių sueigos pritarimu seniūnijos aptarnaujamoje teritorijoje gali inicijuoti Apklausą dėl kompetencijai priskirtų klausimų. Seniūnas apklausos iniciatyvos teisę įgyvendina Savivaldybės tarybos reglamento nustatyta tvarka.

30.1. Savivaldybės administracijos direktorius, gavęs seniūno prašymą, ne vėliau kaip per 2 darbo dienas pateikia merui. Meras, gavęs Savivaldybės tarybos reglamento nustatyta tvarka pateiktą seniūno iniciatyvą paskelbti apklausą, ne vėliau kaip per 10 darbo dienų privalo paskelbti apklausą.

31. Apklausa gali būti surengta:

31.1. visoje savivaldybės teritorijoje;

31.2. seniūnijos (kelių seniūnijų) aptarnaujamoje teritorijoje (aptarnaujamose teritorijose) ar jos (jų) dalyse;

31.3. gyvenamosios vietovės teritorijoje ar jos dalyje. ~~Apklausos teritorija parenkama atsižvelgiant į tai, kurios teritorijos vietos gyventojams sprendimas, dėl kurio teikiamas klausimas apklausai, turės tiesioginį poveikį.~~

32. **Apklausos teritorija parenkama atsižvelgiant į tai, kurios teritorijos vietos gyventojams sprendimas, dėl kurio teikiamas klausimas apklausai, turės tiesioginį poveikį.** Kai Apklausą inicijuoja Savivaldybės taryba, meras ar seniūnas, apklausos teritorija nustatoma atsižvelgiant į tai, kokios teritorijos gyventojams yra aktualūs apklausai teikiami klausimai.

33. Kai Apklausą inicijuoja savivaldybės gyventojai, Apklausos teritoriją pasiūlo Apklausos organizatorius, atsižvelgdamas į teritorinį suskirstymą ir į tai, kokios teritorijos gyventojams yra aktualūs Apklausai teikiami klausimai. Galutinį sprendimą dėl Apklausos teritorijos priima Meras.

34. Savivaldybės mero potvarkyje paskelbti Apklausą turi būti nustatyta:apklausai teikiamo (teikiamų) klausimo (klausimų) tekstas,apklausos teritorija, apklausos būdas, **apklausos trukmė**, apklausos data ir vieta,taip pat apklausos komisijos sudėtis. Apklausą iniciavusi iniciatyvinė grupė turi teisę į apklausos komisiją deleguoti savo atstovą (atstovus).

35. Mero potvarkis paskelbti Apklausą turi būti paskelbtas per visuomenės informavimo priemones, Savivaldybės interneto svetainėje [www.ukmerge.lt](http://www.ukmerge.lt) ir seniūnijų, kurių teritorijoje vyks apklausa, skelbimų lentoje. Gyventojų grupės, kurias gali tiesiogiai paveikti ar paveiks savivaldybės administravimo subjektų priimami sprendimai, turi būti informuojamos savivaldybės iniciatyva – administracija išplatina aktualią informaciją per nevyriausybines, bendruomenines organizacijas, seniūnaičius.

36. Apklausos agitacija:

36.1. Apklausos agitacijos kampanijos pradžia yra gyventojų iniciatyvinės grupės įregistravimo Savivaldybės administracijoje diena;

36.2. Apklausos agitacija gali būti įvairių formų ir būdų, išskyrus tuos, kurie pažeidžia Lietuvos Respublikos Konstituciją, įstatymus bei kitus teisės aktus.

**V SKYRIUS**

**APKLAUSAI TEIKTŲ KLAUSIMŲ SVARSTYMAS IR REZULTATŲ PASKELBIMAS**

37. Apklausos rezultatus nustato ir gyventojų apklausos rezultatų protokoluose (2 priedas) užfiksuoja Apklausos komisija, kuri yra atsakinga už balsavimo rezultatų tinkamą įforminimą bei jų pateikimą.

38. Apklausos komisija neįskaičiuoja gyventojo pareikštos nuomonės šiais atvejais:

38.1. negalima nustatyti gyventojo tapatybės;

38.2. gyventojo duomenys neatitinka Aprašo 7 punkte nurodytų sąlygų;

38.3. netinkamai užpildyti apklausos dalyvių lapai, sueigos protokolas ar dėl techninių priežasčių neįmanoma nustatyti tikrosios gyventojo valios dėl pateikto klausimo.

39. Komisijos pirmininkas Apklausos rezultatus (protokolą, Apklausos dalyvių sąrašo lapus) pateikia merui ne vėliau kaip per 5 darbo dienas nuo įvykusios apklausos. Meras paskelbia apklausos rezultatus laikydamasis Vietos savivaldos įstatymo 37 straipsnyje nustatytų reikalavimų.

40. Savivaldybės taryba privalo svarstyti apklausai pateiktą (pateiktus) klausimą (klausimus), jeigu savo nuomonę pateiktu (pateiktais) klausimu (klausimais) pareiškė ne mažiau kaip 10 procentų apklausos teritorijos gyventojų, turinčių teisę dalyvauti apklausoje.

41. Savivaldybės tarybos sprendime dėl apklausai pateikto klausimo turi būti nurodyti apklausos rezultatai ir savivaldybės tarybos sprendimo motyvai. Savivaldybės tarybos sprendimas dėl apklausai pateikto klausimo turi būti paskelbtas laikantis Vietos savivaldos įstatymo 37 straipsnyje nustatytų vietos gyventojų informavimui keliamų reikalavimų.

**VI SKYRIUS**

**BAIGIAMOSIOS NUOSTATOS**

42. Apklausos organizavimo išlaidos apmokamos iš savivaldybės biudžeto. Patalpas Apklausai suteikia Savivaldybės administracijos direktorius, jas įrengia ir techniškai aptarnauja administracija arba seniūnai, kurių teritorijoje vyksta apklausa.

43. Veiksmai ir sprendimai, priimti įgyvendinant Aprašą, gali būti skundžiami Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_\_\_

Ukmergės rajono savivaldybės vietos

gyventojų apklausos organizavimo

tvarkos aprašo

1 priedas

**(VIETOS GYVENTOJŲ APKLAUSOS DALYVIŲ SARAŠO LAPO FORMA**

Klausimas ……………………………………………………………………………………….........

…………………………………………………………………………………………………...........

Gyvenamoji vietovė ……………………………………………………………………………........

Seniūnija ………………………………………………………………………………………...........

Savivaldybė ……………………………………………………………………………………..........

Apklausos vieta …………………………………………………………………………………........

Apklausos data ………………………………………………………………………………….........

|  |  |  |  |  |
| --- | --- | --- | --- | --- |
| Eil. Nr. | Vardas, pavardė | Adresas | Parašu patvirtintas atsakymas | |
| Taip | Ne |
| 1. |  |  |  |  |

Apklausos komisijos narys (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalyvaudami apklausoje Jūs sutinkate su visomis apklausos sąlygomis ir su reikalingų asmeninių duomenų pateikimu bei atsakote už jų teisingumą.

Informuojame, kad Jūsų asmens duomenys renkami tik apklausos organizavimo ir vykdymo tikslais.

Jūsų pateikti asmeniniai duomenys (vardas, pavardė, kontaktai), bus tvarkomi duomenų valdytojo – Ukmergės rajono savivaldybės administracijos (juridinio asmens kodas 188752174, adresas: Kęstučio a. 3 LT-20114, Ukmergė, tel. (8 340) 60302, el. p. savivaldybe@ukmerge.lt) ir saugomi ne ilgiau nei 2 metus po faktinės apklausos pasibaigimo datos.

Jūs turite teisę susipažinti su Ukmergės rajono savivaldybės administracijoje tvarkomais jūsų asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, teisę nesutikti su duomenų tvarkymu, teisę pasikonsultuoti su Ukmergės rajono savivaldybės administracijos Duomenų apsaugos pareigūnu el. p. dap@ukmerge.lt.

Taip pat turite teisę bet kada atšaukti sutikimą tvarkyti savo duomenis, tačiau sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.

Daugiau informacijos apie asmens duomenų tvarkymą ir duomenų subjektų teisių įgyvendinimą galite rasti Ukmergės rajono savivaldybės administracijos interneto svetainėje, adresu: http://www.ukmerge.lt, skiltyje Asmens duomenų apsauga.

Jūs turite teisę pateikti skundą Valstybinei duomenų apsaugos inspekcijai (L. Sapiegos g. 17, Vilnius, el. p. ada@ada.lt), jeigu manote, kad Jūsų asmens duomenis tvarkome neteisėtai arba neįgyvendiname Jūsų teisių.

Ukmergės rajono savivaldybės vietos

gyventojų apklausos organizavimo

tvarkos aprašo

2 priedas

**(GYVENTOJŲ APKLAUSOS REZULTATŲ PROTOKOLO FORMA)**

Data

Apklausai pateiktas klausimas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apklausos teritorija (seniūnija (seniūnijos) ar jos (jų) dalys, ar gyvenamosios vietovės teritorija ar jos dalys) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyventojų, turinčių teisę dalyvauti apklausoje, skaičius: iš viso \_\_\_\_\_\_\_\_\_\_\_\_\_\_\_\_, apklausoje dalyvavo \_\_\_\_\_\_\_\_\_\_\_gyventojų, tai sudaro \_\_\_\_\_\_\_\_ proc. visų apklausos teritorijos gyventojų, turinčių teisę dalyvauti apklausoje.

Gyventojų atsakymai: „Taip“ \_\_\_\_\_\_\_\_ gyventojų, tai sudaro \_\_\_\_\_\_\_\_ proc. balsavusiųjų;

„Ne“ \_\_\_\_\_\_\_\_ gyventojų, tai sudaro \_\_\_\_\_\_\_\_ proc. balsavusiųjų

IŠVADA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyventojų apklausa įvyko (neįvyko), gyventojų pareikšta nuomonė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apklausos vykdymo data ir laikas: 20    m. ............................ ........ d. nuo val. iki val.

Protokolas pasirašytas: 20    m. ............................ ........ d.

Komisijos pirmininkas ..................................................................................................................

(parašas)                (vardas, pavardė)

Komisijos pirmininko pavaduotojas ..............................................................................................

(parašas)                (vardas, pavardė)

Komisijos sekretorius ....................................................................................................................

(parašas)                (vardas, pavardė)

Komisijos nariai:

1. ...........................................................................................................................................

2. ...........................................................................................................................................

3. ...........................................................................................................................................

4. ...........................................................................................................................................

(Apklausos komisijos nario parašas)          (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_

Ukmergės rajono savivaldybės vietos

gyventojų apklausos organizavimo

tvarkos aprašo

3 priedas

**(Pasižadėjimo saugoti asmens duomenų paslaptį forma)**

**PASIŽADĖJIMAS**

**SAUGOTI ASMENS DUOMENŲ PASLAPTĮ**

\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Ukmergė

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, suprantu, kad

(vardas, pavardė)

savo veikloje susipažinsiu su asmens duomenimis, kurie negali būti atskleisti, perduoti neįgaliotiems asmenims arba institucijoms;

kad netinkamas duomenų tvarkymas gali užtraukti atsakomybę pagal Lietuvos Respublikos įstatymus.

Aš įsipareigoju:

saugoti asmens duomenų paslaptį;

neatskleisti, neperduoti informacijos nė vienam asmeniui ar institucijai, neįgaliotiems naudotis šia informacija;

nesudaryti sąlygų įvairiomis priemonėmis susipažinti su asmens duomenimis asmenims, kurie nėra įgalioti naudotis šia informacija;

pranešti Savivaldybės administracijos direktoriui ir duomenų apsaugos pareigūnui (DAP) apie bet kokį įtartiną elgesį ar situaciją, kurie gali kelti grėsmę asmens duomenų saugumui.

Aš žinau, kad:

asmens duomenys tretiesiems asmenims teikiami tik įstatymų numatytais atvejais ir tvarka;

už neteisėtą asmens duomenų atskleidimą atsakysiu pagal galiojančius Lietuvos Respublikos įstatymus;

duomenų valdytojas, duomenų tvarkytojas arba kitas asmuo atlygina asmeniui padarytą žalą, o nuostolį išreikalauja įstatymų nustatyta tvarka iš asmens duomenis tvarkančio darbuotojo, dėl kurio kaltės atsirado ši žala.

**Aš esu susipažinęs (-usi)** su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(vardas, pavardė) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS VIETOS GYVENTOJŲ APKLAUSOS ORGANIZAVIMO TVARKOS APRAŠO PATVIRTINIMO“**

**AIŠKINAMASIS RAŠTAS**

2021 m. birželio 8 d.

Ukmergė

**1. Sprendimo projekto rengimo pagrindas:**

Lietuvos Respublikos vietos savivaldos įstatymo (toliau – Įstatymas) 16 straipsnio 2 dalies 44 punktas nustato išimtinę savivaldybės tarybos kompetenciją tvirtinti vietos gyventojų apklausos tvarkos aprašą.

Įstatymo 18 straipsnio 1 dalis nustato, kad Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

**2. Sprendimo projekto tikslas ir esmė:**

2020 m. lapkričio 10 d. Lietuvos Respublikos vietos savivaldos įstatymo Nr. I-533 4, 7, 12, 13, 14, 15, 16, 19, 20, 24, 26, 27, 29, 32, 321, 33, 351, 53 straipsnių, devintojo skirsnio pakeitimo ir įstatymo papildymo 151 straipsniu įstatymu Nr. XIII-3380 buvo pakeistas devintasis skirsnis, reglamentuojantis vietos gyventojų apklausą, kuriame nustatomi pagrindiniai apklausos principai, apklausą organizuojančių ir vykdančių subjektų teisės, pareigos, apklausos būdai, teritorija, apklausos organizavimo tvarka, apklausos rezultatų paskelbimas.

Patvirtinus Vietos gyventojų apklausos organizavimo tvarkos aprašą, bus įgyvendintos Įstatymo pakeitimo nuostatos bei užtikrinta Ukmergės rajono gyventojų teisė pareikšti savo nuomonę viešųjų savivaldybės reikalų tvarkymo klausimais.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): –**

**4. Sprendimui įgyvendinti reikalingos lėšos ir galimi finansavimo šaltiniai: –**

**5. Priėmus sprendimą laukiami rezultatai, galimos pasekmės:** Patvirtintas Ukmergės rajono savivaldybės vietos gyventojų apklausos organizavimo tvarkos aprašas.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** Pripažintas netekusiu galios Ukmergės rajono savivaldybės tarybos 2017 m. kovo 30 d. sprendimo Nr. 7-93 „Dėl Ukmergės rajono savivaldybės vietos gyventojų apklausos organizavimo tvarkos aprašo patvirtinimo“ 1 punktas.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: –**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: –**

**9. Sekretoriatas priimtą sprendimą pateikia\*:** Personalo, civilinės metrikacijos ir dokumentų valdymo skyriui, Seniūnijoms.

**10. Aiškinamojo rašto priedai: –**

Sekretoriato vedėja Natalja Miklyčienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.